b'\n_START_ARTICLE_\nSuomen Urheilupsykologinen yhdistys\n_START_PARAGRAPH_\nSuomen urheilupsykologinen yhdistys SUPY j\xc3\xa4rjest\xc3\xa4\xc3\xa4 ja koordinoi Suomessa urheilupsykologista toimintaa. SUPY on toiminut vuodesta 1978 l\xc3\xa4htien ja sen teht\xc3\xa4v\xc3\xa4n\xc3\xa4 on j\xc3\xa4rjest\xc3\xa4\xc3\xa4 kotimaisia ja kansainv\xc3\xa4lisi\xc3\xa4 seminaareja, v\xc3\xa4litt\xc3\xa4\xc3\xa4 liikuntapsykologista tietoa ja tehd\xc3\xa4 aloitteita liikuntapsykologiseen tutkimustoimintaan. Yhdistyksen teht\xc3\xa4viin kuuluu my\xc3\xb6s asiantuntijarekisterin yll\xc3\xa4pit\xc3\xa4minen. Yhdistyksell\xc3\xa4 on noin 100 j\xc3\xa4sent\xc3\xa4 ja sen t\xc3\xa4rkeimm\xc3\xa4t yhteisty\xc3\xb6kumppanit ovat opetusministeri\xc3\xb6, Suomen valmentajat Ry, Suomen Olympiakomitea, Suomen Liikunta ja Urheilu ry (SLU) sek\xc3\xa4 eri urheilulajien lajiliitot._NEWLINE_SUPY:n toimintaa johtaa johtokunta ja yhdistyksen puheenjohtajana toimii urheilupsykologi Matti Jaakkola. SUPY:n j\xc3\xa4seneksi johtokunta voi hyv\xc3\xa4ksy\xc3\xa4 k\xc3\xa4ytt\xc3\xa4ytymistieteiss\xc3\xa4 v\xc3\xa4hint\xc3\xa4\xc3\xa4n laudatur arvosanan omaavan henkil\xc3\xb6n, psykiatrin, urheilupsykologiaan tai psyykkiseen valmennukseen muuten hyvin perehtyneen henkil\xc3\xb6n._NEWLINE_Yhdistyksen yll\xc3\xa4pit\xc3\xa4m\xc3\xa4\xc3\xa4n asiantuntijarekisteriin p\xc3\xa4\xc3\xa4seminen edellytt\xc3\xa4\xc3\xa4 soveltuvaa koulutusta ja/tai kokemusta (mm. psykologia, liikuntatiede, l\xc3\xa4\xc3\xa4ketiede, hoitoala).'